
Općinski sud Mostar, sutkinja Ivana Brajković, u ovršnoj stvari tražitelja ovrhe EUROPROFIL d.o.o Mostar, protiv ovršenika „FENSTER SYSTEM“ do.o. Mostar, radi naplate novčane tražbine prodajom pokretne stvari ovršenika, a koja se nalazi na adresi ovršenika Opine b.b., dana 18.11.2025. godine donosi sljedeći:



ZAKLJUČAK O PRODAJI

I

Određuje se prvo ročište za prodaju pokretnih stvari ovršenika koja se nalazi na adresi ovršenika Opine b.b, javnim nadmetanjem za srijedu 19.12.2025. godine u 9:00 sati, u zgradi Općinskog suda Mostar, soba 87/II.

Popisuje se:

1. TV Mercedes Benz Sprinter 313 CD  2010 god.proizvodnje, reg.oz. K76-M-809 vrijednost   12.000,00 KM
2. TV FIAT SCUDO 2.0,2008 god.proizvodnje,reg.oz. T05-E-390 vrijednost 7.00,00 KM
Ukupna  vrijednost popisanih stvari je  19.000,00 KM
Popisane stvari ostaju kod izvršenika te se isti upozorava da ih nesmije sakriti,prodati ili uništiti do konačne odluke suda.      

Ukupna vrijednost popisanih stvari je 19.000,00 KM.
                                                     
II     
                                                                                                           
Rješenjem o ovrsi Općinskog suda Mostar broj: 296851 25 Ip od 23.5.2025. godine, određena je ovrha pljenidbom, procjenom i prodajom pokretne stvari ovršenika, te namirenjem tražitelja ovrhe iz iznosa dobivenog prodajom.
Konstatuje se da je prema Zapisniku ovog suda broj: 296851 25 Ip od 10.10.2025. godine procjenjena vrijednost pokretnih stvari iz tč. 1. ovog Zaključka u iznosu od 19.000,00 KM.
Popisane stvari su ostavljene na čuvanje ovršeniku uz zabranu raspolaganja nad istim bez sudskog naloga.
     
III

Na prvom ročištu za javnu prodaju pokretne stvari ovršenika se ne mogu prodati ispod ½ procjenjene vrijednosti.

                                                            

IV

Ponuđač s najvećom ponudom će platiti cijenu za pokretne stvari odmah nakon objavljivanja rezultata.
Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.
Nakon uplate cijene sud će donijeti Rješenje o dosudi, a potom i Rješenje o namirenju.

                                                         
V

Ako se pokretne stvari ne prodaju na prvom ročištu, sud će na zahtjev jedne od stranaka, koji se može podnijeti u roku od 8 dana od dana održavanja neuspjelog ročišta, zakazati drugo ročište za prodaju pokretnih stvari ovršenika.


VI

Sud će obustaviti postupak ako ne bude predloženo drugo ročište u navedenom roku ili ako se pokretne stvari neuspiju prodati na prvom ročištu.

VII

Ovaj Zaključak će se objaviti na oglasnoj ploči Općinskog suda Mostar.
Tražitelj ovrhe može o svom trošku objaviti Zaključak o prodaji u sredstvima javnog priopćavanja, te se u tu svrhu tražitelju ovrhe dostavljaju dva primjerka ovog Zaključka.
                                 
VIII

Zainteresirane osobe-potencijalni ponuđači mogu razgledati pokretnu stvar koja je predmet prodaje pobliže opisane pod točkom 1. ovog Zaključka na adresi ovršenika Opine b.b., dana 18.12.2025. godine u vremenu od 10:00 sati do 12:00 sati.
Ovršeniku se nalaže da potencijalnim ponuđačima omogući nesmetano razgledanje pokretne stvari koja je predmet prodaje.


Pravna pouka:
Protiv ovog Zaključka                                                                                    Sutkinja:
pravni lijek nije dopušten                                                                    Ivana Brajković





